Żewġ irġiel jammettu l-akkużi dwar ġlieda fil-Belt
Imtella' Awwissu 16, 2020 - Aġġornata 16 Ta' Awwissu, 2020 12:36pm Akil Albako ta' 22 sena u Omar Suod ta' 19-il sena ammettew akkużi b'rabta ma' argument li seħħ lejlet Santa Marija fi Triq il-Lanċa l-Belt Valletta. Iż-żewġ Sirjani kienu akkużati li kkaġuna ġrieħi ħfief fuq żewġ ġuvintur, kif ukoll li kistru l-kwiet u l-bon ordni pubblika b'għajjat u ġlied. Akil Albako waħdu kien akkużat ukoll li ħebb għal tfajla, filwaqt li Omar Suod kien akkużat li saq vettura mingħajr ma kellu liċenzja tas-sewqan. Flimkien maż-żewġ Sirjani, il-pulizija qed tfittex it-tielet persuna li allegatament kienet hi li tat daqqiet ta' sikkina waqt il-ġlieda maż-żewġ żgħażagħ Maltin. Fil-Qorti quddiem il-Maġistrat Josette Demicoli, is-Sirjani wieġbu li huma ħatja tal-akkużi kontrihom. Il-Qorti kkundannathom għal sentejn probation u ħarġet ordni ta' trażżin filwaqt li wissithom li jekk jiksru l-kundizzjonijiet, imorru l-ħabs. Żewġ żgħażagħ daħlu feruti fl-għassa tal-Belt Valletta wara argument bejn 4